CELEX: 62018CN0305
Language: lv
Date: 2018-05-04 00:00:00
Title: Lieta C-305/18: Lūgums sniegt prejudiciālu nolēmumu, ko 2018. gada 4. maijā iesniedza Tribunale Amministrativo Regionale per il Lazio (Itālija) – Associazione “Verdi Ambiente e Società – Aps Onlus” u.c./Presidenza del Consiglio dei Ministri u.c.

201807130342004012018/C 268/283052018CJC26820180730LV01LVINFO_JUDICIAL20180504222321Lieta C-305/18: Lūgums sniegt prejudiciālu nolēmumu, ko 2018. gada 4. maijā iesniedza Tribunale Amministrativo Regionale per il Lazio (Itālija) – Associazione “Verdi Ambiente e Società – Aps Onlus” u.c./Presidenza del Consiglio dei Ministri u.c.
 ---documentbreak--- C2682018LV2210120180504LV0028221232Lūgums sniegt prejudiciālu nolēmumu, ko 2018. gada 4. maijā iesniedza Tribunale Amministrativo Regionale per il Lazio (Itālija) – Associazione “Verdi Ambiente e Società – Aps Onlus” u.c./Presidenza del Consiglio dei Ministri u.c.
   (Lieta C-305/18)2018/C 268/28Tiesvedības valoda – itāļu
      Iesniedzējtiesa
   
   
      Tribunale Amministrativo Regionale per il Lazio
   
   
      Pamatlietas puses
   
   
      Prasītājas: Associazione “Verdi Ambiente e Società – Aps Onlus”, VAS – Aps Onlus, Associazione di Promozione Sociale “Movimento Legge Rifiuti Zero per l’Economia Circolare”
   
   
      Atbildētāji: Presidenza del Consiglio dei Ministri, Ministero dell’Ambiente e della Tutela del Territorio e del Mare, Regione Lazio, Regione Toscana, Regione Lombardia
   
   
      Prejudiciālie jautājumi
   
   
            1)
         
         
            ES Tiesai tiek lūgts paskaidrot, vai Direktīvas 2008/98/EK (
                  1
               ) 4. un 13. pants, kā arī tās preambulas 6., 8., 28. un 31. apsvērums liedz tādu primāro valsts tiesisko regulējumu un to īstenojošo atvasināto tiesisko regulējumu – kā Dekrētlikuma Nr. 133/2014, kas pārveidots par Likumu Nr. 164/2014, 35. panta 1. punkts un Ministru Padomes prezidenta 2016. gada 10. augusta Dekrēts, kas ir publicēts 2016. gada 5. oktobraGazzetta Ufficiale della Repubblica Italiana Nr. 233 – kas kvalificē kā stratēģiskas primāro valsts interešu infrastruktūras un objektus, kas īsteno integrētu un modernu sadzīves atkritumu un līdzīgo atkritumu apstrādes sistēmu, pašpietiekamības ziņā nodrošinot valsts drošību, tikai tajā minētas sadedzināšanas iekārtas, kas ir aprakstītas šī Ministru Padomes prezidenta dekrēta pielikumos un tabulās, ņemot vērā, ka valsts likumdevējs nav vienādi piešķīris līdzīgu kvalifikāciju iekārtām, kurās apstrādā atkritumus, lai tos pārstrādātu un izmantotu atkārtoti, kaut arī minētajā direktīvā esošajā hierarhijā šīs divas metodes atrodas augstākā līmenī?
            Pakārtoti, ja iepriekš minētais nav aizliegts, ES Tiesai tiek lūgts paskaidrot, vai Direktīvas 2008/98/EK 4. un 13. pants liedz tādu primāro valsts tiesisko regulējumu un to īstenojošo atvasināto tiesisko regulējumu – kā Dekrētlikuma Nr. 133/2014, kas pārveidots par Likumu Nr. 164/2014, 35. panta 1. punkts un Ministru Padomes prezidenta 2016. gada 10. augusta Dekrēts, kas ir publicēts 2016. gada 5. oktobraGazzetta Ufficiale della Repubblica Italiana Nr. 233 – kas kvalificē sadzīves atkritumu sadedzināšanas iekārtas kā stratēģiskas primāro valsts interešu infrastruktūras un objektus ar mērķi labot un novērst turpmākās pārkāpuma procedūras par Eiropas normu šajā nozarē neievērošanu, kā arī nolūkā ierobežot atkritumu apglabāšanu poligonos?
         
      
            2)
         
         
            ES Tiesai tiek lūgts paskaidrot, vai Direktīvas 2001/42/EK (
                  2
               ) 2., 3., 4., 6., 7., 8., 9., 10., 11. un 12. panti, tos skatot arī kopā, liedz piemērot tādu primāro valsts tiesisko regulējumu un to īstenojošo atvasināto tiesisko regulējumu – kā Dekrētlikuma Nr. 133/2014, kas pārveidots par Likumu Nr. 164/2014, 35. panta 1. punkts un Ministru Padomes prezidenta 2016. gada 10. augusta Dekrēts, kas ir publicēts 2016. gada 5. oktobraGazzetta Ufficiale della Repubblica Italiana Nr. 233 – kurā ir paredzēts, ka Ministru padomes prezidents ar savu dekrētu var palielināt esošo sadedzināšanas iekārtu jaudu, kā arī noteikt skaitu, jaudu un izvietojumu reģionu līmenī tām sadzīves atkritumu un līdzīgo atkritumu sadedzināšanas iekārtām ar enerģijas reģenerāciju, kuras ir jāuzbūvē, lai apmierinātu noteiktas atlikušās vajadzības, ar mērķi progresīvi līdzsvarot sociālajā un ekonomikas ziņā valsts teritorijas zonas un ievērojot šķirotas atkritumu vākšanas un atkritumu pārstrādes mērķus, ja šajā valsts tiesiskajā regulējumā nav paredzēts, ka Ministru padomes prezidenta dekrētā paredzētā plāna sagatavošanas posmā ir jāpiemēro stratēģiska vides novērtējuma regulējums, kas ir paredzēts minētajā Direktīvā 2001/42/EK?
         
      (
         1
      )	Eiropas Parlamenta un Padomes Direktīva 2008/98/EK (2008. gada 19. novembris) par atkritumiem un par dažu direktīvu atcelšanu (OV L 312, 3. lpp.).
   (
         2
      )	Eiropas Parlamenta un Padomes Direktīva 2001/42/EK (2001. gada 27. jūnijs) par noteiktu plānu un programmu ietekmes uz vidi novērtējumu (OV L 197, 30. lpp.).